
Parlamentul României

Camera Deputaţilor

COMISIA JURIDICĂ,

   DE DISCIPLINĂ ŞI IMUNITĂŢI 
	

	
	
	


	Bucureşti,
	26.05.2020

	Nr.
	4c-11/1227/2017


                                           P.L.x 559/2017
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat RAPORTUL asupra Proiectului de Lege pentru modificarea art.39 alin.(1) lit.b) din Legea nr.286/2009 privind Codul penal, trimis spre dezbatere în fond, Comisiei juridice, de disciplină şi imunităţi cu adresa nr.PL-x 559/2017 din 7 decembrie 2017. 
                  În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE

Nicușor HALICI

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE

 DISCIPLINĂ ŞI IMUNITĂŢI


	Bucureşti, 26.05.2020
Nr. 4c-11/1227/2017 

P.L.x 559/2017


     RAPORT 
asupra Proiectului de Lege pentru modificarea art.39 alin.(1) lit.b) din Legea nr.286/2009 privind Codul penal
În temeiul dispoziţiilor art. 94 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere în fond cu proiectul de Lege pentru modificarea art.39 alin.(1) lit.b) din Legea nr.286/2009 privind Codul penal, trimis cu adresa  nr. PL-x 559 din 7 decembrie 2017 şi înregistrat cu nr.4c-11/1227 din 8 decembrie 2017.

Senatul în calitate de primă Cameră sesizată a adoptat inițiativa legislativă în condiţiile art.75 alin.(2) teza a III-a din Constituţia României, republicată.

Potrivit prevederilor art. 75 din Constituţia României, republicată, şi ale art.91 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă prin avizul nr.516 din 5 iulie 2017.

Guvernul prin punctele de vedere transmise precizează că nu susţine adoptarea inițiativei legislative în forma prezentată, nr. 1231/18.08.2017 și nr.33/17.01.2020. 
Comisia pentru drepturile omului, culte şi problemele minorităţilor naţionale a avizat nefavorabil ședința din 14 decembrie 2017.
Proiectul de lege are ca obiect de reglementare modificarea lit. b) a art. 39 din Legea nr. 286/2006 privind Codul penal, cu modificările şi completările ulterioare, în sensul modificării regimului sancţionator aplicabil concursului de infracţiuni, în cazul în care sunt stabilite numai pedepse cu închisoarea, astfel încât să se aplice pedeapsa cea mai grea, la care să se adauge un spor de o treime din totalul celorlalte pedepse stabilite, fară ca acest spor să depăşească încă o dată limita maximă specială prevăzută pentru infracţiunea stabilită ca fiind cea mai grea.
În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice au examinat această iniţiativă legislativă prin mijloace electronice în şedinţa din 26 mai 2020. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 

În urma examinării iniţiativei legislative, a expunerii de motive, a avizului Consiliului Legislativ, a punctului de vedere transmis de Guvern, membrii Comisiei juridice, de disciplină şi imunităţi au hotărât, cu unanimitate de voturi, respingerea proiectului de Lege pentru modificarea art.39 alin.(1) lit.b) din Legea nr.286/2009 privind Codul penal.
În raport cu obiectul şi conţinutul său, iniţiativa legislativă face parte din categoria legilor organice. 

	PREŞEDINTE

Nicușor HALICI
	          SECRETAR,

Aida Cristina CĂRUCERU




Consilier,
Roxana David

